Arriba la Fira del Comerç i l’Hostaleria al Parc de la Granja
2025-07-24

Del 14 al 16 d’octubre, el Parc de la Granja albergarà la celebració de la Fira de Comerç i l’Hostaleria de Burjassot. Després del seu ajornament al setembre per alt risc de pluja, arriba ara, en l’equador del mes d’octubre, aquesta cita amb el teixit comercial de Burjassot que ix al carrer per a donar-se a conéixer i per a oferir el millor de si als seus clients potencials, la ciutadania de Burjassot.

La regidoria de Comerç de l’Ajuntament de Burjassot, dirigida per Rosa Coca, a través de CEMEF SLU, amb la col·laboració de l’Associació de Comerç i Servicisde Burjassot, Empresaris Burjassot, AHORA Burjassot i CODEMER, ha organitzat aquesta nova edició de la Fira del Comerç i l’Hostaleria que torna després de la pandèmia i que s’inaugurarà el divendres, 14 de setembre, a les 20 h.

Una trentena entitats, entre comerç i hostaleria local, associacions, entitats i clubs del municipi tindran el seu espai en aquesta Fira comercial i hostalera en la qual els visitants també trobaran diferents parades de restauració per a gaudir d’un bon aperitiu. El desenvolupament de la Fira es completarà amb una programació paral·lela en la qual, al llarg del cap de setmana, hi haurà animacions infantils i tallers de manualitats per als més xicotets, classes obertes de ioga i ball, i molt espai per a l’animació musical. De fet, el dissabte 15 d’octubre, a les 19 h, hi haurà un tribut als mítics ‘Homes G’ i, a continuació, sobre les 20 h, un tribut a Andrés Calamaro i ‘Los Rodríguez’.

En la jornada del diumenge 16, la xaranga de l’Agrupació Musical Los Silos amenitzarà l’ambient de la Fira, de 12.30 h a 13.30 h, mentre que a la vesprada, a les 18 h, actuaran el grup ‘Pojazztres’, un conjunt local que aposta per la interpretació de temes del rock i el pop espanyol dels 80 i els 90.

Participen en la Fira del Comerç i l’Hostaleria 2022 de Burjassot: Dormitienda, Casa Frycha, Gore, Kiosko Didi, Nordic Viatges, El corazón de mis pestañas, Goya 3, Sabateries Juan Ramón, Llibreria -Papereria Clips, Casiopea Jewels, Solete, Grup A Riure, Qué Impressiones, Fotofilmax, Artesanna, Aplicaciones Técnicas per a Empreses Corona-T, Distpublic, Centro Alquímia, Spacio Cúbic, Susana Gabriele Bijuteria i Complements, Servei d’àpats La Despensa, El Cafenet, Cuban Truck, The Temple Bar, Al Teu Gust, Magazin Romanesc ‘La Gelu’, Andros CB, Associació d’Orquídies Burjassot, Afivan, Agrupació Musical Los Silos, Protecció Civil i AECC amb la Junta Local contra el Càncer de Burjassot.